open-index/open-wikipedia-markdown huggingface dataset:
บันทึกว่าด้วยสงครามกอล

**บันทึกว่าด้วยสงครามกอล** () เป็นบันทึกเชิงประจักษ์ของจูเลียส ซีซาร์เกี่ยวกับสงครามกอล เขียนขึ้นในรูปแบบการเล่าเรื่องจากมุมมองบุคคลที่สาม ภายในงานเขียนนี้ ซีซาร์บรรยายถึงการสู้รบและเหตุการณ์ลับต่าง ๆ ที่เกิดขึ้นในช่วงเวลาเก้าปีที่เขาทำศึกกับกลุ่มชนเคลต์และเจอร์แมนิกในมณฑลกอล ซึ่งต่อต้านการพิชิตของโรมัน

คำว่า "กอล" ที่ซีซาร์ใช้มีความหมายไม่ชัดเจน เพราะคำนี้มีนัยหลากหลายในงานเขียนและการใช้ถ้อยคำของโรมันในสมัยซีซาร์ โดยทั่วไปแล้ว กอลหมายถึงมณฑลทั้งหมดที่ชาวเคลต์อาศัยอยู่เป็นหลัก ยกเว้นกัลลิอานาร์โบเนงซิส (ปัจจุบันคือพรอว็องส์และล็องก์ด็อก-รูซียง) ซึ่งโรมันได้พิชิตไปแล้วในสมัยของซีซาร์ ดังนั้นกอลจึงครอบคลุมพื้นที่ที่เหลือของฝรั่งเศส เบลเยียม เยอรมนีฝั่งตะวันตก และบางส่วนของสวิตเซอร์แลนด์ในปัจจุบัน

งานเขียนชิ้นนี้กลายเป็นรากฐานสำคัญในการสอนภาษาละติน เนื่องจากมีร้อยแก้วที่เรียบง่ายและตรงไปตรงมา หนังสือเปิดด้วยประโยคที่ถูกอ้างบ่อยครั้งว่า *Gallia est omnis divisa in partes tres* ซึ่งมีความหมายว่า "กอลทั้งหมดถูกแบ่งออกเป็นสามส่วน" งานฉบับเต็มแบ่งออกเป็นแปดเล่ม ตั้งแต่เล่มที่ 1 ถึงเล่มที่ 8 โดยแต่ละเล่มมีความยาวประมาณ 5,000 ถึง 15,000 คำ เล่มที่ 8 เขียนขึ้นโดยเอาลุส ฮีร์ติอุส (Aulus Hirtius) หลังจากการเสียชีวิตของซีซาร์

แม้ว่าคนสมัยเดียวกับซีซาร์และนักประวัติศาสตร์รุ่นต่อ ๆ มาส่วนใหญ่มักเชื่อว่าสิ่งที่เขาเขียนในงานเขียนชิ้นนี้เป็นเรื่องจริง แต่นักประวัติศาสตร์ในคริสต์ศตวรรษที่ 20 กลับตั้งคำถามต่อข้ออ้างที่ดูเหลือเชื่อบางประการในงานเขียนชิ้นนี้ โดยเฉพาะอย่างยิ่งคือข้ออ้างของซีซาร์ที่ว่า กองทัพโรมันสู้กับกองกำลังกอลที่มีจำนวนถึง 430,000 คน (ซึ่งเชื่อว่ามีจำนวนเกินความเป็นไปได้สำหรับกองทัพในยุคนั้น) และกองทัพโรมันไม่ได้เสียชีวิตใด ๆ เลยในการต่อสู้กับกองกำลังขนาดมหึมานี้

## อ้างอิง

หมวดหมู่:หนังสือประวัติศาสตร์
แฮนเทค มาร์เก็ตส์

บริษัท **ฮันเทค มาร์เก็ตส์** เป็นบริษัทผู้ให้บริการทางการเงินระดับโลก ก่อตั้งขึ้นในปี ค.ศ. 2009 ดำเนินงานในฐานะส่วนหนึ่งของกลุ่มบริษัทข้ามชาติ Hantec Group บริษัทให้บริการการซื้อขาย รวมถึงการซื้อขายสัญญาซื้อขายส่วนต่าง (CFD) ในสินทรัพย์หลายประเภท เช่น ฟอเร็กซ์, สินค้าโภคภัณฑ์, โลหะ และสกุลเงินดิจิทัล
## ประวัติ
Hantec Markets ก่อตั้งขึ้นในปี ค.ศ. 2009 โดย Bashir Nurmohamed และ Tang Yu Lap ซึ่งเป็นส่วนหนึ่งของการขยายตัวของกลุ่ม Hantec Group ซึ่งก่อตั้งขึ้นในปี ค.ศ. 1990 โดย Tang Yu Lap ในฮ่องกง แบรนด์ Hantec ได้รับใบอนุญาตหลายฉบับในช่วงหลายปีที่ผ่านมา: ในปี ค.ศ. 2002 Hantec ได้รับใบอนุญาตจากสมาคมค้าทองคำและเงินแห่งฮ่องกง (Hong Kong Chinese Gold and Silver Exchange Society) ในปี ค.ศ. 2007 กลุ่มบริษัทได้รับการกำกับดูแลโดยสำนักงานคณะกรรมการกำกับดูแลทางการเงิน (Financial Services Agency) ในประเทศญี่ปุ่น ตามด้วยการได้รับใบอนุญาตจากคณะกรรมการกำกับหลักทรัพย์และการลงทุนของออสเตรเลีย (ASIC) ในปี ค.ศ. 2008

ในช่วงแรก Hantec Markets มุ่งเน้นไปที่การให้บริการทางการเงินที่ได้รับการควบคุมในสหราชอาณาจักร โดยได้รับใบอนุญาตจากสำนักงานกำกับดูแลทางการเงิน (FCA) ในปี ค.ศ. 2009 บริษัทเริ่มขยายธุรกิจไปทั่วละตินอเมริกา แอฟริกา และเอเชียในปี ค.ศ. 2015 เมื่อบริษัทได้จดทะเบียนในประเทศมอริเชียสในเดือนมกราคม โดยได้รับใบอนุญาตจากคณะกรรมการบริการทางการเงินแห่งมอริเชียส (Financial Services Commission of Mauritius) บริษัทได้จัดตั้งสำนักงานหลักในประเทศไนจีเรียในปี ค.ศ. 2017, ประเทศไทยในปี ค.ศ. 2019 และประเทศชิลีในปี ค.ศ. 2022 เพื่อขยายบริการไปยังแอฟริกา เอเชีย และละตินอเมริกาตามลำดับ

## กิจกรรม
Hantec Markets ดำเนินงานในฐานะบริษัทย่อยของ Hantec Group  ให้บริการซื้อขาย CFD หลายสินทรัพย์บนเดสก์ท็อป, มือถือ และเว็บสำหรับผลิตภัณฑ์ต่าง ๆ รวมถึงฟอเร็กซ์, ดัชนี, โลหะ, หุ้นตราสารทุน, สินค้าโภคภัณฑ์ และสกุลเงินดิจิทัล ในช่วงไม่กี่ปีที่ผ่านมา โบรกเกอร์ได้ให้การสนับสนุนแบรนด์ที่โดดเด่นหลายรายการ รวมถึงการสนับสนุนทีม Haas F1 ในปี ค.ศ. 2022 และการสนับสนุน Atlético de Madrid และ Fortaleza Esporte Clube ในปี ค.ศ. 2025, ในปี ค.ศ. 2024 Hantec Markets ได้เปิดตัวผลิตภัณฑ์ที่ช่วยให้เทรดเดอร์สามารถซื้อขาย CFD แบบคู่ โดยสามารถซื้อขายหุ้นหรือดัชนีเป็นคู่ได้ 

## การดำเนินงาน
แบรนด์ Hantec อยู่ภายใต้การกำกับดูแลในหลายเขตอำนาจที่สำคัญ รวมถึงสหราชอาณาจักร ออสเตรเลีย ญี่ปุ่น ฮ่องกง และมอริเชียส บริษัทได้จัดตั้งสำนักงานในสหราชอาณาจักร มอริเชียส ไทย ไนจีเรีย และชิลี โดยมีพนักงานทั่วโลกมากกว่า 500 คน และดำเนินงานครอบคลุมภูมิภาคลาตินอเมริกา แอฟริกา และเอเชีย Hantec Markets นำโดย Bashir Nurmohamed ดำรงตำแหน่ง CEO และ Nader Nurmohamed ดำรงตำแหน่ง COO Hantec Markets ยังมีส่วนร่วมในกิจกรรมการกุศล รวมถึงการสนับสนุนสภากาชาดระหว่างเหตุอุทกภัยในปี 2024 ที่ประเทศบราซิล และประเทศไทย 

## อ้างอิง
หมวดหมู่:ก่อตั้งในปี พ.ศ. 2533
หมวดหมู่:บริษัทนานาชาติที่มีสำนักงานใหญ่อยู่ที่ฮ่องกง
เจเนรัลไดนามิกส์

**เจเนรัลไดนามิกส์คอร์ปอเรชัน** () ซึ่งมีสำนักงานใหญ่ตั้งอยู่ที่เรสตัน รัฐเวอร์จิเนีย เป็นผู้ผลิตยุทโธปกรณ์ของสหรัฐ เช่น เรือดำน้ำพลังงานนิวเคลียร์ รถถังหลัก และยานเกราะ อีกทั้งยังเป็นผู้ผลิตเครื่องบินธุรกิจเจ็ต กัลฟ์สตรีม และให้บริการด้านเทคโนโลยีสารสนเทศด้วย เจเนรัลไดนามิกส์ก่อตั้งขึ้นในปี 1952 จากการควบรวมกิจการระหว่างบริษัท Electric Boat และบริษัท Canadair เจเนรัลไดนามิกส์เป็นผู้รับเหมารายใหญ่เป็นอันดับที่ 3 ในบรรดาผู้รับเหมา 100 อันดับแรกของรัฐบาลกลางสหรัฐ โดยได้รับงบประมาณมากกว่า 3% ของค่าใช้จ่ายด้านผู้รับเหมาทั้งหมดของรัฐบาลสหรัฐ 

บริษัทได้รับการจัดอันดับอยู่ในลำดับที่ 96 ในตาราง Fortune 100  และที่ 242 ในตาราง Forbes Global 2000 ในปี 2024 รายได้ของบริษัทจำนวน 4.77 หมื่นล้านดอลลาร์ มาจากรัฐบาลสหรัฐ 69% จากลูกค้าเชิงพาณิชย์ในสหรัฐ 14% จากรัฐบาลต่างชาติ 10% และจากลูกค้าเชิงพาณิชย์นอกสหรัฐฯ 7%

## อ้างอิง

หมวดหมู่:ผู้ผลิตอากาศยานของสหรัฐ
หมวดหมู่:บริษัทการป้องกันประเทศ
หมวดหมู่:บริษัทอเมริกันที่ก่อตั้งในปี พ.ศ. 2436
หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:บริษัทหลายธุรกิจ
หมวดหมู่:บริษัทอิเล็กทรอนิกส์
หมวดหมู่:บริษัทเทคโนโลยีสารสนเทศ
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
สวนแซ็ง-มาร์แต็ง

**สวนแซ็ง-มาร์แต็ง** (, โมนาโก: ) เป็นสวนแห่งหนึ่งตั้งอยู่ในแขวงมอนาโก-วีล ประเทศโมนาโก สวนแห่งนี้ประกอบไปด้วยทางเดินหลายเส้นลัดเลาะตามบริเวณหน้าผาทางทิศตะวันตกเฉียงใต้ของโขดหินโมนาโก มีพื้นที่ราว 11,200 ตารางเมตร (1.12 เฮกตาร์) มีพืชพรรณหลากหลายในสวน เช่น ต้นสนอะเลปโป ต้นอะกาเวสีเหลือง บริเวณสวนยังเป็นที่ตั้งของป้อมปราการยุคกลาง  ซึ่งการขุดค้นหลักฐานทางโบราณคดีบ่งว่าบริเวณนี้ถูกใช้ประโยชน์มาตั้งแต่ยุคโฮโลซีน 

มีพระรูปทองแดงเจ้าชายอาลแบร์ที่ 1 สวมฉลองพระองค์กะลาสีตั้งอยู่กลางสวน ประติมากรรมชิ้นนี้สร้างโดยฟร็องซัว โกเญ ()

## อ้างอิง

หมวดหมู่:มอนาโก-วีล
หมวดหมู่:สวนในประเทศโมนาโก
สวนสาธารณะฟงวีแยย์และสวนกุหลาบเจ้าหญิงเกรซ

**สวนสาธารณะฟงวีแยย์และสวนกุหลาบเจ้าหญิงเกรซ**  () เป็นสวนสาธารณะสองแห่งตั้งอยู่ในแขวงฟงวีแยย์ ประเทศโมนาโก สวนสาธารณะทั้งสองมีพื้นที่รวมกัน 4 เฮกตาร์ (9.9 เอเคอร์) เปิดให้บริการทุกวันตั้งแต่เช้าจรดค่ำ

## สวนสาธารณะฟงวีแยย์
ภายในสวนสาธารณะแห่งนี้มีทางเดินที่เรียงรายด้วยประติมากรรม มีผลงานที่โดดเด่น เช่น *Cavalleria Eroica* ของอาร์ม็อง และ *กำปั้น* ของเซซาร์ บัลดัชชีนี ในเวลาต่อมามีการขยายพื้นที่ของสวนสาธารณะเพิ่มขึ้นเป็น 1.5 เฮกตาร์ เนื่องในวาระครบรอบ 30 ปี การก่อตั้งสวนสาธารณะนี้

## สวนกุหลาบเจ้าหญิงเกรซ
สวนกุหลาบแห่งนี้สร้างขึ้นเมื่อ พ.ศ. 2527 อุทิศแก่เกรซ เคลลี พระชายาในเจ้าชายแรนีแยที่ 3 ภายในสวนมีพระรูป (รูปปั้น) ของเจ้าหญิงเกรซ ปั้นโดยคีส์ แวร์กาเดอ () ประติมากรชาวดัตช์ ตั้งอยู่ท่ามกลางสวนกุหลาบ ซึ่งมีดอกกุหลาบราว 4,000 ดอก

สวนกุหลาบเจ้าหญิงเกรซได้รับการบูรณะขึ้นใหม่ใน พ.ศ. 2557 ต่อมาในเดือนมิถุนายน พ.ศ. 2558 มีการก่อตั้อองค์กร *สหายสวนกุหลาบเจ้าหญิงเกรซแห่งโมนาโก* () มีอีฟว์ เพียเฌ () ทายาทผู้ผลิตนาฬิกาเพียเฌจากประเทศสวิตเซอร์แลนด์เป็นประธานขององค์กร องค์กรนี้มีแผนการที่จะตีพิมพ์หนังสือประวัติศาสตร์ดอกกุหลาบ และสอนการตัดแต่งพุ่มกุหลาบ นอกจากนี้ยังวางแผนที่จะจัดการประกวดกุหลาบนานาชาติอีกด้วย

## อ้างอิง

หมวดหมู่:สวนกุหลาบ
หมวดหมู่:สวนในประเทศโมนาโก
หมวดหมู่:สวนสาธารณะในประเทศโมนาโก
หมวดหมู่:เกรซ เคลลี
เทศกาลภาพยนตร์นานาชาติกรุงเทพฯ 2546

**[[เทศกาลภาพยนตร์นานาชาติกรุงเทพฯ]] ประจำปี พ.ศ. 2546** จัดขึ้นระหว่างวันที่ 10 ถึง 21 มกราคม 2546 

## โปรแกรมงานเทศกาล
เทศกาลภาพยนตร์นานาชาติกรุงเทพฯ จัดขึ้นครั้งแรกในปี พ.ศ. 2545 โดย เนชั่น มัลติมีเดีย กรุ๊ป ร่วมกับ การท่องเที่ยวแห่งประเทศไทย (ททท.) ปีถัดมาการท่องเที่ยวแห่งประเทศไทยได้เข้ามาดูแลเทศกาลนี้ และเนชั่น กรุ๊ป ก็ได้จัดเทศกาลภาพยนตร์โลกแห่งกรุงเทพฯ ขึ้น สำหรับเทศกาลภาพยนตร์นานาชาติกรุงเทพฯ ปี พ.ศ. 2546 ททท. ได้ว่าจ้างบริษัทเฟสติวัลแมเนจเมนท์ ซึ่งมีสำนักงานใหญ่ในลอสแอนเจลิส รัฐแคลิฟอร์เนีย ให้เป็นผู้จัดและบริหารเทศกาล

การจัดงานครั้งนี้เริ่มมีการมอบรางวัลกินรีทองคำ ในสาขาภาพยนตร์ยอดเยี่ยม ผู้กำกับยอดเยี่ยม นักแสดงนำชายยอดเยี่ยม นักแสดงนำหญิงยอดเยี่ยม บทภาพยนตร์ยอดเยี่ยม ภาพยนตร์เอเชียยอดเยี่ยม และรางวัลเกียรติยศ

เทศกาลนี้เปิดตัวด้วยภาพยนตร์ *ฟรีดา* ซึ่งกำกับโดยจูลี เทย์มอร์ ภาพยนตร์เปิดและปิดฉายที่ โรงภาพยนตร์สกาลาในสยามสแควร์ การฉายเทศกาลจัดขึ้นในโรงภาพยนตร์ต่าง ๆ รอบสยามสแควร์ ดาราที่เข้าร่วมงาน ได้แก่ ฌ็อง-โกลด ว็อง ดาม, สตีเวน ซีกัล และเจนนิเฟอร์ ทิลลี นอกจากนี้ อักเนส วาร์ดา ผู้กำกับชาวฝรั่งเศส เดินทางร่วมงงานเพื่อรับรางวัลเกียรติยศและงานฉายภาพยนตร์ที่เธอเคยกำกับ ในช่วงท้ายของการจัดเทศกาลมีงานเลี้ยงรับรองและประกาศผลรางวัลกินรีทองคำ ณ โรงแรมแมนดาริน โอเรียนเต็ล กรุงเทพ โดยมอริส ฌาร์ และบางกอก ซิมโฟนี ออเครสตรา ได้อำนวยและบรรเลงเพลงประกอบภาพยนตร์ที่ฌาร์เป็นผู้ประพันธ์

ภาพยนตร์ปิดเทศกาลคือรอบปฐมทัศน์โลกของภาพยนตร์*[[องค์บาก]]* ซึ่งเป็นผลงานการแสดงนำเรื่องแรกของ โทนี จา นักแสดงภาพยนตร์โลดโผนชาวไทย นอกจากนี้ เพื่อเป็นการส่งเสริมเทศกาล ยังมีการบันทึก *[[บันทึกสถิติโลกกินเนสส์|สถิติโลกกินเนสส์]]* จากการชมภาพยนตร์ต่อเนื่องเป็นเวลา 64 ชั่วโมง 58 นาที โดยมีผู้ที่ทำสถิตินี้ได้จำนวน 17 คน

## อ้างอิง

## แหล่งข้อมูลอื่น

* เว็บไซต์อย่างเป็นทางการ
หมวดหมู่:ประเทศไทยในปี พ.ศ. 2546
หมวดหมู่:เทศกาลภาพยนตร์
หมวดหมู่:เทศกาลภาพยนตร์นานาชาติกรุงเทพฯ
ฝาประทุนอากาศยาน

[220px|thumb|ฝาประทุนแบบฟอง ของ[F-16 ไฟทิงฟอลคอน]]
[220px|thumb|ฝาประทุนแบบมีกรอบ ของ[แมคดอนเนลล์ดักลาส F/A-18 ฮอร์เน็ท|F/A-18 ฮอร์เน็ท]]

**ฝาประทุน** () คือโครงสร้างโปร่งใสที่ครอบอยู่เหนือห้องนักบินของอากาศยานบางประเภท ฝาประทุนทำหน้าที่สร้างสภาพแวดล้อมที่ควบคุมได้ และในบางกรณีอาจมีการปรับความดันภายในเพื่อให้นักบินและลูกเรือสามารถปฏิบัติการได้อย่างปลอดภัย อีกทั้งยังช่วยเพิ่มทัศนวิสัยให้กว้างกว่าห้องนักบินแบบดั้งเดิม รูปทรงของฝาประทุนได้รับการออกแบบเพื่อสร้างสมดุลระหว่างการลดแรงต้านทางอากาศพลศาสตร์กับการรักษาทัศนวิสัยสูงสุดสำหรับนักบินและลูกเรือ

ฝาประทุนอากาศยานสามารถแบ่งออกเป็นสองแบบหลัก 
* **ฝาประทุนแบบมีกรอบ** (framed canopy) ฝาประทุนประเภทนี้เป็นแบบดั้งเดิม ประกอบด้วยโครงโลหะที่ยึดแผ่นวัสดุโปร่งใสเข้าด้วยกัน โครงสร้างดังกล่าวช่วยเพิ่มความแข็งแรงและความทนทาน แต่ก็มีข้อเสียคือเส้นโครงอาจบดบังทัศนวิสัยของนักบิน 
* **ฝาประทุนแบบฟอง** (bubble canopy) ถูกพัฒนาขึ้นเพื่อแก้ปัญหาทัศนวิสัยที่จำกัด โดยออกแบบเป็นชิ้นส่วนโปร่งใสโค้งต่อเนื่อง ไม่มีคานขนาดใหญ่ที่กีดขวางสายตา จึงช่วยเพิ่มมุมมองรอบทิศทาง ฝาประทุนแบบนี้ปรากฏครั้งแรกในช่วงปลายสงครามโลกครั้งที่สอง

## อ้างอิง

หมวดหมู่:ส่วนประกอบอากาศยาน
วอลเลย์บอลหญิงทีมชาติอาร์เจนตินา

**วอลเลย์บอลหญิงทีมชาติอาร์เจนตินา** () เป็นตัวแทนของประเทศอาร์เจนตินาในการแข่งขันวอลเลย์บอลหญิงระดับนานาชาติและนัดกระชับมิตร อยู่ภายใต้การดูแลของสหพันธ์วอลเลย์บอลอาร์เจนตินา *(FeVA)* ทีมชาติอาร์เจนตินาได้เข้าร่วมการแข่งขันโอลิมปิกครั้งแรกที่รีโอเดจาเนโร ในปี ค.ศ. 2016 และจบอันดับที่ 9 ร่วม โดยชนะเพียงหนึ่งนัดจากทั้งหมดห้านัด ทีมเคยเข้าร่วมการแข่งขันชิงแชมป์โลกมาแล้วหลายครั้ง โดยผลงานที่ดีที่สุดคืออันดับที่ 8 ในปี 1960 ส่วนในการแข่งขันชิงแชมป์อเมริกาใต้ ทีมสามารถคว้าเหรียญเงินได้หลายครั้ง แต่ยังไม่เคยคว้าแชมป์เลยสักครั้งเดียว

## ผลการแข่งขัน
### กีฬาโอลิมปิก
* 2016 — อันดับที่ 9
* 2020 — อันดับที่ 11

### วอลเลย์บอลชิงแชมป์โลก
* 1960 — อันดับที่ 8
* 1982 — อันดับที่ 18
* 1990 — อันดับที่ 15
* 2002 — อันดับที่ 17
* 2014 — อันดับที่ 17
* 2018 — อันดับที่ 19
* 2022 — อันดับที่ 16
* 2025 — อันดับที่ 22

### วอลเลย์บอลเวิลด์คัพ
* 1973 — อันดับที่ 8
* 1999 — อันดับที่ 11
* 2003 — อันดับที่ 11
* 2011 — อันดับที่ 10
* 2015 — อันดับที่ 8
* 2019 — อันดับที่ 10

### วอลเลย์บอลเวิลด์กรังด์ปรีซ์
* 2011 — อันดับที่ 14
* 2012 — อันดับที่ 15
* 2013 — อันดับที่ 16
* 2014 — อันดับที่ 17 *(ดิวิชัน 2)*
* 2015 — อันดับที่ 19 *(ดิวิชัน 2)*
* 2016 — อันดับที่ 17 *(ดิวิชัน 2)*
* 2017 — อันดับที่ 22 *(ดิวิชัน 2)*

### วอลเลย์บอลเนชันส์ลีก
* 2018 — อันดับที่ 16

### วอลเลย์บอลแชลเลนเจอร์คัพ
* 2019 —  **เหรียญทองแดง**
* 2024 — อันดับที่ 8

### แพนอเมริกันเกมส์
* 1983 — อันดับที่ 6
* 1991 — อันดับที่ 6
* 1995 — อันดับที่ 4
* 2015 — อันดับที่ 6
* 2019 —  **เหรียญทองแดง**
* 2023 — อันดับที่ 4

### แพนอเมริกันคัพ
* 2002 — อันดับที่ 5
* 2004 — อันดับที่ 8
* 2005 — อันดับที่ 9
* 2006 — อันดับที่ 10
* 2007 — อันดับที่ 6
* 2008 —  **เหรียญทองแดง**
* 2009 — อันดับที่ 6
* 2010 — อันดับที่ 5
* 2011 — อันดับที่ 6
* 2012 — อันดับที่ 5
* 2013 —  **เหรียญทองแดง**
* 2014 — อันดับที่ 4
* 2015 —  **เหรียญทองแดง**
* 2016 — อันดับที่ 5
* 2017 — อันดับที่ 8
* 2018 — อันดับที่ 9
* 2023 —  **เหรียญทอง**
* 2024 —  **เหรียญทอง**

### ไฟนอลโฟร์คัพ
*2008 —  **เหรียญทองแดง**
*2010 —  **เหรียญทองแดง**

### วอลเลย์บอลชิงแชมป์อเมริกาใต้
* 1951 — อันดับที่ 4
* 1958 — อันดับที่ 5
* 1961 —  **เหรียญทองแดง**
* 1962 —  **เหรียญทองแดง**
* 1964 —   **เหรียญทองแดง**
* 1969 — อันดับที่ 5
* 1971 — อันดับที่ 6
* 1973 — อันดับที่ 6
* 1975 —  **เหรียญทองแดง**
* 1977 —  **เหรียญทองแดง**
* 1979 —  **เหรียญทองแดง**
* 1981 —  **เหรียญทองแดง**
* 1983 —  **เหรียญทองแดง**
* 1987 — อันดับที่ 4
* 1989 —  **เหรียญทองแดง**
* 1991 — อันดับที่ 4
* 1995 —  **เหรียญทองแดง**
* 1997 —  **เหรียญทองแดง**
* 1999 —  **เหรียญเงิน**
* 2001 —  **เหรียญเงิน**
* 2003 —  **เหรียญเงิน**
* 2005 —  **เหรียญทองแดง**
* 2007 — อันดับที่ 5
* 2009 —  **เหรียญเงิน**
* 2011 —  **เหรียญเงิน**
* 2013 —  **เหรียญเงิน**
* 2015 — อันดับที่ 4
* 2017 — อันดับที่ 4
* 2019 — อันดับที่ 4
* 2021 —  **เหรียญทองแดง**
* 2023 —  **เหรียญเงิน**

### เซาท์อเมริกันเกมส์
*1982 —  **เหรียญทองแดง**
*2010 —  **เหรียญเงิน**
*2014 —  **เหรียญทอง**
*2018 —  **เหรียญเงิน**
*2022 —  **เหรียญเงิน**

## ดูเพิ่ม
* วอลเลย์บอลชายทีมชาติอาร์เจนตินา

## อ้างอิง

## แหล่งข้อมูลอื่น
*Official website
*FIVB profile

อาร์เจนตินา
หมวดหมู่:วอลเลย์บอลในประเทศอาร์เจนตินา
วีรบุรุษเจ้าบัลลังก์

***วีรบุรุษเจ้าบัลลังก์*** เป็นละครโทรทัศน์จีนความยาว 3 ซีซั่น นำเสนอเรื่องราวสมมติของหลิวเช่อหรือจักรพรรดิฮั่นอู่แห่งราชวงศ์ฮั่น ซีซั่นที่ 1 ออกอากาศทางช่องวิทยุและโทรทัศน์ปักกิ่งในปี ค.ศ. 2001 ในจีนแผ่นดินใหญ่ ตามมาด้วยซีซั่นที่ 2 และ 3 ในปี ค.ศ. 2003 และ ค.ศ.  2005 ตามลำดับ นอกจากหฺวัง เสี่ยวหมิงที่รับบทจักรพรรดิฮั่นอู่ทั้งสามซีซั่นแล้ว นักแสดงในแต่ละซีซั่นแทบจะเปลี่ยนใหม่หมดเลยทีเดียว และเพื่อป้องกันไม่ให้เกิดความสับสนระหว่างตัวละครสมมติกับบุคคลที่มีตัวตนจริงในประวัติศาสตร์ ผู้สร้างจึงเปลี่ยนชื่อตัวละครเมื่อออกอากาศทางวิทยุและโทรทัศน์ปักกิ่ง

## อ้างอิง

หมวดหมู่:ละครโทรทัศน์ภาษาจีน
หมวดหมู่:ละครโทรทัศน์จีนในปี พ.ศ. 2544
หมวดหมู่:ละครโทรทัศน์อิงประวัติศาสตร์จีน
สวนญี่ปุ่น (โมนาโก)

**สวนญี่ปุ่น** () เป็นสวนสาธารณะแห่งหนึ่งบนถนนเจ้าหญิงเกรซ แขวงลาร์วอโต ประเทศโมนาโก ติดกับศูนย์การประชุมกรีมัลดีฟอรัม สวนแห่งนี้ตกแต่งในรูปแบบสวนญี่ปุ่น มีขนาด 0.7 เฮกตาร์ (1.7 เอเคอร์) ประกอบไปด้วยภูเขา เนินเขา น้ำตก ลำธาร ชายตลิ่ง และสวนเซน สำหรับทำสมาธิ สวนเปิดให้เข้าชมตั้งแต่เวลา 9.00 น. จนถึงตะวันตกดิน

เจ้าชายแรนีแยที่ 3 โปรดให้สร้างสวนญี่ปุ่นเมื่อ พ.ศ. 2537 ออกแบบโดยยาซูโอะ เบ็ปปุ ผู้ชนะเลิศในงานนิทรรศการดอกไม้โอซากะประจำปี 2533 ด้วยการจำลองศาสตร์ชินโตแบบย่อส่วน

## อ้างอิง

หมวดหมู่:ลาร์วอโต
โมนาโก
ญี่ปุ่น
มหาราชวงศ์อังวะ

***มหาราชวงศ์อังวะ*** (, ) เป็นบันทึกเหตุการณ์พม่าที่หายสาบสูญซึ่งครอบคลุมประวัติศาสตร์อาณาจักรอังวะ การมีตัวตนของพงศาวดารนี้ได้รับการกล่าวถึงครั้งแรกในพงศาวดาร*[[Yazawin Kyaw]]*ช่วงต้นคริสต์ศตวรรษที่ 15 ที่เหลือรอด ข้อมูลอย่างน้อยบางส่วนยังคงอยู่มาจนถึงช่วงคริสต์ทศวรรษ 1720 ตามที่อ้างอิงไว้ใน*[[มหาราชวงศ์]]* ซึ่งเป็นบันทึกอย่างเป็นทางการของราชวงศ์ตองอู

## อ้างอิง

## บรรณานุกรม
* 
* 

หมวดหมู่:บันทึกเหตุการณ์พม่า
ลองของ ซีรีส์

**ลองของ ซีรีส์** เป็นละครโทรทัศน์ไทยที่ผลิตโดยบริษัท ไฟว์สตาร์โปรดักชั่น จำกัด โดยมีเค้าโครงมาจากภาพยนตร์ชื่อดังในชื่อเดียวกัน นำแสดงโดยธิชา วงศ์ทิพย์กานนท์, พงศภัทร์ กันคำ, นพณัฐ กันทะชัย, วรุศ ชวลิตรุจิวงษ์, กิตติภัทร แก้วเจริญ, ศิวัช จำลองกุล และพรนับพัน พรเพ็ญพิพัฒน์ เนื้อเรื่องหลักจะเล่าถึงเรื่องราวของหญิงสาวที่มีความเกลียดชังต่อชมรมเชียร์ลีดเดอร์จนนำไปสู่การนองเลือด ออกอากาศทางช่อง 3 เอชดี ทุกวันอาทิตย์ เวลา 22:48 น. (เวลามาตรฐานไทย) ตั้งแต่วันที่ 12 กรกฎาคม ถึง 30 สิงหาคม พ.ศ. 2563 และต่อมาถูกนำไปออกอากาศทางเน็ตฟลิกซ์

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2563
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์โดยไฟว์สตาร์โปรดักชั่น
กำไรต่อหุ้น

**กำไรต่อหุ้น** (, EPS) คือมูลค่าของกำไรต่อหุ้นที่เรียกชำระแล้วของหุ้นสามัญของบริษัทในช่วงระยะเวลาที่กำหนด ซึ่งมักจะเป็นรายปี EPS เป็นตัวชี้วัดสำคัญของความสามารถในการทำกำไรของบริษัท โดยมุ่งเน้นไปที่ผลประโยชน์ของเจ้าของบริษัท (ผู้ถือหุ้น) และมักนำมาใช้ในการกำหนดราคาหุ้น

ในประเทศสหรัฐอเมริกา คณะกรรมการมาตรฐานการบัญชีทางการเงิน (FASB) กำหนดให้ต้องมีข้อมูล EPS สำหรับหมวดหมู่หลักสี่หมวดหมู่ของงบกำไรขาดทุน ได้แก่ การดำเนินงานต่อเนื่อง การดำเนินงานที่ยุติลง รายการพิเศษ และเงินได้สุทธิ

## อ้างอิง

หมวดหมู่:อัตราส่วนทางการเงิน
หมวดหมู่:การเงินธุรกิจ
มนตร์กาลบันดาลรัก

**มนตร์กาลบันดาลรัก** เป็นละครโทรทัศน์ไทยแนวโรแมนติก แฟนตาซี นำแสดงโดยมิกค์ ทองระย้าและเมลดา สุศรีออกอากาศทางช่อง 7HD ออกอากาศทุกวันศุกร์ เวลา 20:05 - 20:15 น. และออกอากาศต่อเนื่องในเวลา 20:45 - 22:40 น. และวันเสาร์ - วันอาทิตย์ เวลา 20:15 - 22:25 น.  (เวลามาตรฐานไทย) ตั้งแต่วันที่ 12 พฤษภาคม ถึง 15 มิถุนายน พ.ศ. 2562

## เนื้อเรื่อง
น้ำหนึ่ง (เมลดา สุศรี) มีอาชีพเป็นคอลัมนิสต์ ช่วงหลังมานี้ อาชีพการงานของเธอกำลังย่ำแย่ และเธอทะเลาะกับแม่อย่างหนัก ยิ่งกว่านั้น โชคชะตายังเล่นตลกกับเธออีกด้วย นั่นคือการได้พบกับหญิงสาวลึกลับ ทำให้ชีวิตของเธอเปลี่ยนไปอย่างสิ้นเชิง เมื่อตื่นขึ้นมา ก็ได้ยินเสียงกระซิบ เธอมองกระจกแล้วเห็นว่าผมของเธอยาว ทั้ง ๆ ที่เมื่อวานผมสั้น ทำไมผมของเธอถึงยาวได้เพียงชั่วข้ามคืน เธอเจอหนังสือพิมพ์ฉบับหนึ่งและพบว่าเวลาผ่านไปสามปีแล้ว อย่างไรก็ตาม มีเซอร์ไพรส์ที่ใหญ่กว่ากำลังรอเธออยู่ ผู้ที่ปลุกเธอขึ้นมาคือ ทรงกลด (มิกค์ ทองระย้า) สามีของเธอ หนุ่มลูกครึ่งหน้าตาดีที่ทำงานเป็นครูสอนภาษาไทยในโรงเรียนแห่งหนึ่ง เมื่อมองดูเจ้าสาวที่มีความสุขในภาพถ่ายงานแต่งงาน น้ำหนึ่งก็ยิ่งประหลาดใจมากขึ้นและตัดสินใจค้นหาว่าทำไมเธอถึงแต่งงานกับผู้ชายคนนี้ และพยายามหาวิธีที่จะกลับไปสู่อดีตที่เธอควรอยู่ อย่างไรก็ตาม ปัญหาก็เกิดขึ้นเมื่อน้ำหนึ่งพบว่าตัวเองตกหลุมรักสามีในอนาคตอย่างทรงกลด และจะเกิดอะไรขึ้นเมื่อเธอต้องกลับมาสู่ปัจจุบัน

## นักแสดง
### นักแสดงหลัก
* มิกค์ ทองระย้า รับบท ทรงกลด/เอ๋ย  
* เมลดา สุศรี รับบท น้ำหนึ่ง/เดียว  

### นักแสดงสมทบ
* ดวงดาว จารุจินดา รับบท อาม่าหยก  
* ศรัณย่า ชุณหศาสตร์ รับบท ยดา/ยิ้ม  
* ศรันทร์ธร ก้องธรนินทร์ รับบท ชาลี  
* กัญญา รัตนเพชร์ รับบท ครูดารา  
* อินทิรา เจริญปุระ รับบท มนัสวีร์/แบม  
* พูลภัทร อัตถปัญญาพล รับบท อ๋อ  
* ฌัฐชยกานต์ ปากหวาน รับบท วรรณวรางค์ศรี
* สุธิตา เกตานนท์ รับบท สวรส/โรส
* ธัญสินี พรมสุทธิ์ รับบท พุ่ม
* อัจฉรา ทองเทพ รับบท ทรรศิกา  
* สมิท ธนโชติ รับบท จำรัส  
* ติ๊ก ชิโร่ รับบท บังคม  
* อิทธิกร สาธุธรรม รับบท ทวี  
* ศรุฒ สุวรรณภักดี รับบท สาธิต  
* พศิน ศรีธรรม รับบท วิธู  
* เล็ก ไอศูรย์ รับบท สุเมธ
* พบศิลป์ โตสกุล รับบท เชน
* ชาลี กรรณสูต รับบท พจน์  
* พจนีย์ ใยละออ รับบท มอลลี่  
* ทับ ท่ากระดาน รับบท ศักดิ์ชาย  
* ภัคสิร์ชา ราย รับบท ขมิ่น  
* สวีเดน ทะสานนท์ รับบท เบญจ

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2562
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์โดยดีด้า
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์ไทยแนวแฟนตาซี
หมวดหมู่:ละครโทรทัศน์ไทยแนวข้ามเวลา
สวนสาธารณะเจ้าหญิงอ็องตัวแน็ต

**สวนสาธารณะเจ้าหญิงอ็องตัวแน็ต** () เป็นสวนสาธารณะแห่งหนึ่งในประเทศโมนาโก ตั้งอยู่บนถนนฌาร์แด็งแอกซอติก สวนสาธารณะแห่งนี้สร้างขึ้นเพื่ออุทิศแก่ต้นมะกอกออลิฟศักดิ์สิทธิ์ และตั้งชื่อสวนตามพระนามของเจ้าหญิงอ็องตัวแน็ต พระเชษฐภคินีในเจ้าชายแรนีแยที่ 3

เทศบาลโมนาโกมีการจัดเลี้ยงกลางแจ้งในสวนสาธารณะเจ้าหญิงอ็องตัวแน็ตช่วงเดือนมิถุนายนของทุกปี เพื่อสืบทอดธรรมเนียมการปิกนิกแบบโมนาโก นอกจากนี้ที่นี่ยังมีชื่อเสียงจากการเป็นสนามมินิกอล์ฟที่กลับมาเปิดให้บริการอีกครั้งใน พ.ศ. 2564 ถือว่าเป็นสถานที่ที่ชาวโมนาโกเลือกที่จะมาทำกิจกรรมต่าง ๆ ร่วมกัน

## อ้างอิง

หมวดหมู่:ฌาร์แด็งแอกซอติก
เจ้าหญิงอ็องตัวแน็ต
รถบัสหุ้มเกราะ

[thumb|[รถบัสตำรวจหุ้มเกราะในญี่ปุ่น]]
[thumb|[รถโรงเรียน (ยานพาหนะ)|รถบัสโรงเรียนหุ้มเกราะในอิสราเอล]]
thumb|รถบัสหุ้มเกราะที่ให้บริการประชากรชาวยิวในปาเลสไตน์ระหว่างการจลาจลของชาวอาหรับในปี พ.ศ. 2479–2482

**รถบัสหุ้มเกราะ** () เป็นรถบัสประเภทหนึ่งที่ให้การปกป้องผู้โดยสารได้มากขึ้น โดยทั่วไปจะป้องกันอาวุธขนาดเล็กและอุปกรณ์ระเบิดแสวงเครื่อง รถบัสอาจเป็นรถบัสเชิงพาณิชย์ทั่วไปที่ติดตั้งเกราะป้องกันรถและกระจกกันกระสุน หรืออาจเป็นรถหุ้มเกราะทางทหารที่สร้างขึ้นเป็นพิเศษ นอกจากนี้ รถบัสหุ้มเกราะที่เบากว่ายังใช้สำหรับขนส่งนักโทษอีกด้วย

## ประวัติ
รถหุ้มเกราะรุ่นแรก ๆ ที่ใช้ในการรบคือ Schneider-Brillié ซึ่งสร้างขึ้นจากตัวถังรถบัส Schneider P2-4000

ในช่วงสงครามโลกครั้งที่หนึ่ง รถโดยสารประจำทางพลเรือนถูกนำไปใช้งาน โดยเฉพาะอย่างยิ่งโดยบริเตนใหญ่และฝรั่งเศส โดยมีหน้าที่หลายอย่าง ได้แก่ การขนส่งทหาร, เสบียง และปศุสัตว์ รวมถึงการเป็นรถพยาบาลและหน่วยผ่าตัดเคลื่อนที่ อังกฤษใช้รถ Daimler และโดยสาร LGOC ประเภท B หลายร้อยคันเป็นพาหนะขนส่งทหาร แต่ไม่ได้ติดตั้งเกราะ พบว่ากระจกหน้าต่างมักถูกอุปกรณ์ของทหารทำลาย และกระจกก็ถูกรื้อออกในที่สุด แผ่นไม้ถูกยึดไว้เหนือช่องเปิดเพื่อป้องกันสภาพอากาศ แต่ไม่สามารถป้องกันการยิงของข้าศึกได้

รถโดยสารหุ้มเกราะมีน้ำหนักมากกว่ารถโดยสารทั่วไปอย่างมาก ส่งผลให้ใช้เชื้อเพลิงมากขึ้น เสี่ยงต่อการเสียหายทางกลไก มีต้นทุนการบำรุงรักษาสูงมาก และสึกหรอเร็วกว่า

## การใช้รถบัสหุ้มเกราะ
บริษัทขนส่งรถโดยสารเอ็กเก็ดของอิสราเอลระบุว่าเส้นทางขนส่งรถโดยสารของบริษัททุกสายในเขตเวสต์แบงก์ใช้รถโดยสารกันกระสุน รถโดยสารหุ้มเกราะถือเป็นรูปแบบการขนส่งพลเรือนที่ปลอดภัยที่สุดในเส้นทางไปและกลับจากนิคมอิสราเอล แม้ว่าจะมีการตั้งคำถามเกี่ยวกับประสิทธิภาพของรถโดยสารประเภทนี้ก็ตาม มีการประเมินว่าจำนวนผู้เสียชีวิตจะลดลงหากเกิดการโจมตีรถหุ้มเกราะ แต่ก็ไม่ได้เป็นเช่นนั้นเสมอไป รถโรงเรียนบางคันของอิสราเอลใช้รถหุ้มเกราะเนื่องจากภัยคุกคามจากการก่อการร้าย

## ผู้ผลิต
Merkavim Ltd. ผู้ผลิตบัสสัญชาติอิสราเอลซึ่งเป็นเจ้าของร่วมกันระหว่าง วอลโว่บัสคอร์ปอเรชัน และ Mayer Cars & Trucks Ltd. ได้ผลิตบัสหุ้มเกราะมาตั้งแต่ปี พ.ศ. 2489 โรงงานผลิตในเขตอุตสาหกรรมซีซาเรียผลิตบัสหลากหลายรุ่นสำหรับตลาดในประเทศและต่างประเทศ

## ดูเพิ่ม
* รถลำเลียงพลหุ้มเกราะ
* *[[กราวด์ฟอร์ซวัน]]*
* การขนส่งของตำรวจ

## อ้างอิง

หมวดหมู่:รถบัสแบ่งตามชนิด
หมวดหมู่:ยานเกราะ
หมวดหมู่:ยานพาหนะกึ่งทหาร
โบสถ์น้อยนักบุญเดโวตา

**โบสถ์น้อยนักบุญเดโวตา** (; โมนาโก: ) เป็นโบสถ์น้อยของศาสนาคริสต์นิกายโรมันคาทอลิก ที่สร้างขึ้นเพื่ออุทิศแด่นักบุญเดโวตา นักบุญองค์อุปถัมภ์ของประเทศโมนาโก ตั้งอยู่ที่แขวงราแว็งเดอแซ็งต์-เดว็อต ซึ่งเป็นแขวงที่มีขนาดเล็กที่สุดในประเทศโมนาโก

## ประวัติ
โบสถ์น้อยนักบุญเดโวตา ปรากฏครั้งแรกในเอกสารเมื่อ ค.ศ. 1070 ระบุว่าสร้างประชิดกำแพงวาลงเดโกมัต () โบสถ์น้อยนักบุญเดโวตาได้รับการบูรณะโดยเจ้าชายออนอเรที่ 2 ทรงต่อเติมช่วงผนัง เมื่อ ค.ศ. 1606 และสร้างเฉลียงเพิ่มเติมใน ค.ศ. 1637 ต่อมามีการสร้างส่วนหน้าของโบสถ์ขึ้นใหม่ใน ค.ศ. 1870 และมีการตกแต่งในรูปแบบนีโอ-กรีกใน ค.ศ. 1891 และมีการประดับกระจกสีโดยนีกอลา โลแร็ง () ชาวเมืองชาทร์ ทว่ากระจกสีถูกระเบิดจากสงครามโลกครั้งที่สองทำลายจนเสียหายหนัก และได้รับการบูรณะจากนายร้อยฟาซีแห่งเมืองนิสใน ค.ศ. 1948

โบสถ์น้อยนักบุญเดโวตาได้รับการแต่งตั้งให้เป็นโบสถ์ประจำเขตแพริชเมื่อ ค.ศ. 1887

ตามประเพณีเสกสมรสของเจ้าผู้ครองโมนาโก ผู้ที่เป็นพระชายาจะวางช่อดอกไม้สำหรับเจ้าสาวไว้ที่โบสถ์น้อยแห่งนี้หลังเสร็จสิ้นพระราชพิธี

## อ้างอิง

หมวดหมู่:โบสถ์น้อยในประเทศโมนาโก
หมวดหมู่:ราแว็งเดอแซ็งต์-เดว็อต
หมวดหมู่:โบสถ์คาทอลิกในประเทศโมนาโก
จังหวัดปอร์เดโนเน

**จังหวัดปอร์เดโนเน** (; ; ) เป็นจังหวัดในแคว้นฟรียูลี-เวเน็ตเซียจูเลีย ประเทศอิตาลี โดยถูกแยกออกมาจากจังหวัดอูดีเนเมื่อปี ค.ศ. 1968 เมืองเอกของจังหวัดคือนครปอร์เดโนเน จังหวัดนี้ถูกยุบไปเมื่อ 30 กันยายน ค.ศ. 2017 แต่จัดตั้งขึ้นใหม่ในปี ค.ศ. 2019 ในฐานะหน่วยงานกระจายอำนาจระดับภูมิภาคปอร์เดโนเน (; ) และเริ่มทำงานจริงเมื่อ 1 กรกฎาคม ค.ศ. 2020 ปัจจุบันมีประชากรรวมทั้งสิ้น 312,794 คน

## อ้างอิง

หมวดหมู่:จังหวัดในแคว้นฟรียูลี-เวเน็ตเซียจูเลีย
จังหวัดโกริตเซีย

**จังหวัดโกริตเซีย** (; ; ) เป็นจังหวัดในแคว้นฟรียูลี-เวเน็ตเซียจูเลีย ประเทศอิตาลี ซึ่งถูกยุบไปเมื่อ 30 กันยายน ค.ศ. 2017 ภายหลังถูกจัดตั้งขึ้นใหม่ในปี ค.ศ. 2019 ในฐานะหน่วยงานกระจายอำนาจระดับภูมิภาคโกริตเซีย (; ; ) และเริ่มทำงานจริงเมื่อ 1 กรกฎาคม ค.ศ. 2020

## อ้างอิง

หมวดหมู่:จังหวัดในแคว้นฟรียูลี-เวเน็ตเซียจูเลีย
โคสต์การ์ดวัน

[thumb|[รองประธานาธิบดีสหรัฐ|รองประธานาธิบดี โจ ไบเดิน ใน โคสต์การ์ดทู ในปี พ.ศ. 2552]]

**โคสต์การ์ดวัน** () เป็นสัญญาณเรียกขานของอากาศยานทุกลำของยามฝั่งสหรัฐที่มีประธานาธิบดีสหรัฐโดยสารอยู่ เช่นเดียวกัน อากาศยานทุกลำของหน่วยยามฝั่งที่มีรองประธานาธิบดีโดยสารอยู่ จะถูกกำหนดให้เป็น **โคสต์การ์ดทู** ()

ข้อมูลเมื่อ พ.ศ. 2568 ไม่เคยมีเที่ยวบินของ โคสต์การ์ดวัน มาก่อน ขณะที่ โคสต์การ์ดทู ถูกใช้งานเมื่อวันที่ 25 กันยายน พ.ศ. 2552 เมื่อ โจ ไบเดิน รองประธานาธิบดีในขณะนั้น ขึ้นบินด้วยเฮลิคอปเตอร์ CG 6019 รุ่น เอชเอช-60 เจย์ฮอว์ก เหนือพื้นที่แอตแลนตาที่เพิ่งถูกน้ำท่วม

## การเดินทางของผู้บริหารอื่น ๆ
ผู้บัญชาการหน่วยยามฝั่งมักเดินทางด้วยเครื่องบิน กัลฟ์สตรีม ซี-37 ซึ่งมีสัญญาณเรียกขานมาตรฐานคือ "โคสต์การ์ดซีโรวัน" () เครื่องบินประจำการอยู่ที่สถานีอากาศยามฝั่งวอชิงตัน ณ ท่าอากาศยานแห่งชาติวอชิงตัน โรนัลด์ เรแกน

## ดูเพิ่ม
* การขนส่งประธานาธิบดีสหรัฐ

## อ้างอิง

หมวดหมู่:อากาศยานประจำตำแหน่งประธานาธิบดี
หมวดหมู่:การบินยามฝั่งสหรัฐ
หมวดหมู่:สัญญาณเรียกขาน
หมวดหมู่:การขนส่งประธานาธิบดีสหรัฐ
แคว้นฟรียูลี

**แคว้นฟรียูลี** (, ,  หรือ , , ) เป็นภูมิภาคทางประวัติศาสตร์ของอิตาลีตะวันออกเฉียงเหนือ แคว้นนี้มีชื่อเสียงในเรื่องอัตลักษณ์ทางภูมิภาคและชาติพันธุ์ที่เป็นลักษณะเฉพาะของชาวฟรียูลีซึ่งพูดภาษาฟรียูลี พื้นที่ประกอบด้วยส่วนใหญ่ของแคว้นปกครองตนเองฟรียูลี-เวเน็ตเซียจูเลีย เช่น จังหวัดอูดีเน จังหวัดปอร์เดโนเน และจังหวัดโกริตเซีย แต่ไม่รวมพื้นที่จังหวัดตรีเยสเต

หมวดหมู่:ภูมิภาคทางภูมิศาสตร์ ประวัติศาสตร์ และวัฒนธรรมของอิตาลี
ที่ราบสูงสวิส

thumb|400px|ภาพถ่ายดาวเทียมของที่ราบสูงสวิสระหว่างเทือกเขาจูราและเทือกเขาแอลป์
**ที่ราบสูงสวิส** (, , ) เป็นหนึ่งในภูมิทัศน์หลักทั้งสามของประเทศสวิตเซอร์แลนด์ ตั้งอยู่ระหว่างเทือกเขาจูราและเทือกเขาแอลป์พื้นที่สวิส ครอบคลุมพื้นที่ผิวประมาณ 30% ของสวิส และมีบางส่วนแบนราบ แต่ส่วนใหญ่เป็นเนินเขา ความสูงเหนือระดับน้ำทะเลเฉลี่ยอยู่ระหว่าง 400-700 เมตร ที่ราบสูงสวิสเป็นภูมิภาคที่มีประชากรหนาแน่นที่สุดของสวิตเซอร์แลนด์ และยังเป็นศูนย์กลางด้านเศรษฐกิจและการขนส่งที่สำคัญ

หมวดหมู่:ภูมิศาสตร์สวิตเซอร์แลนด์
หมวดหมู่:ภูมิภาคในประเทศสวิตเซอร์แลนด์
รักไม่ลืม

**รักไม่ลืม** เป็นละครโทรทัศน์ไทยแนวโรแมนติก ดราม่า ระทึกขวัญ ที่ผลิตโดยเดอะ วัน เอ็นเตอร์ไพรส์ ดัดแปลงจากบทประพันธ์เรื่อง บุหงาหน้าฝน ของชูวงศ์ ฉายะจินดา นำแสดงโดยโอบนิธิ วิวรรธนวรางค์และคามิลล่า กิตติวัฒน์ ออกอากาศทางช่องวัน 31 ทุกวันศุกร์และวันเสาร์ ตั้งแต่วันที่ 9 กุมภาพันธ์ ถึง 19 เมษายน พ.ศ. 2562

## เนื้อเรื่อง
แบงค๋ (โอบนิธิ วิวรรธนวรางค์) ทายาทมหาเศรษฐี ถูกตามล่าจนได้รับบาดเจ็บสาหัส จึงเข้าไปซ่อนตัวอยู่ในคณะมโนราห์ และได้รับการดูแลจาก ใบเฟิร์น (คามิลล่า กิตติวัฒน์) ลูกสาวของหัวหน้าคณะ ในไม่ช้า พวกเขาก็พัฒนาความรู้สึกที่มีต่อกัน และแบงค์ก็เริ่มสืบหาคนร้ายที่พยายามฆ่าเขา แบงค์ตัดสินใจกลับกรุงเทพฯ และสัญญากับใบเฟิร์นว่าจะกลับมาหาเธอทันทีที่เสร็จสิ้นภารกิจ แต่มีบางอย่างเกิดขึ้นและทั้งสองก็แยกจากกัน

## นักแสดง
### นักแสดงหลัก
* โอบนิธิ วิวรรธนวรางค์ รับบท แบงค์
* คามิลล่า กิตติวัฒน์ รับบท ใบเฟิร์น

### นักแสดงสมทบ
* บิลลี่ โอแกน รับบท ชยุตม์
* อาณัตพล ศิริชุมแสง รับบท ต้น
* ณัฐริกา ธรรมปรีดานันท์ รับบท เขม
* พลวัฒน์ มนูประเสริฐ รับบท ศักดิ์
* อริสรา ทองบริสุทธิ์ รับบท แพร
* อำภา ภูษิต รับบท ป้าขวัญ
* กรวิชญ์ สูงกิจบูลย์ รับบท ซัน
* สุธน บู่สามสาย รับบท หมี
* ซูซานน่า เรโนล รับบท เกวลิน (ทราย)
* เพชร โบราณินทร์ รับบท ธงไชย (เท่ / บักเท่)

## อ้างอิง

หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในปี พ.ศ. 2562
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์แนวระทึกขวัญไทย
หมวดหมู่:ละครโทรทัศน์ที่ถ่ายทำในประเทศไทย
หมวดหมู่:ละครโทรทัศน์โดยเดอะ วัน เอ็นเตอร์ไพรส์
กราวด์ฟอร์ซวัน

thumbnail|upright=1.2|ประธานาธิบดีโอบามาขึ้นรถบัสคันนี้ในปี พ.ศ. 2554
thumbnail|รถบัสของประธานาธิบดีนำขบวนในปี พ.ศ. 2554
***กราวด์ฟอร์ซวัน*** () เป็นชื่อรหัสที่ไม่เป็นทางการของรถบัสหุ้มเกราะสีดำที่ใช้ขนส่งประธานาธิบดีสหรัฐและบุคคลสำคัญอื่น ๆ เมื่อประธานาธิบดีอยู่บนรถ ชื่อรหัสหนึ่งของรถบัสคือ "" (*รถม้า*)

## ประวัติ
บริการตำรวจลับสหรัฐเคยใช้รถบัสเช่าเป็นส่วนหนึ่งของขบวนรถประธานาธิบดี ซึ่งได้รับการปรับปรุงใหม่เพื่อการสื่อสารที่ปลอดภัยเมื่อจำเป็น ในเดือนสิงหาคม พ.ศ. 2554 ตำรวจลับได้นำรถบัสเหล่านี้มาใช้งานอย่างถาวรในกองยานพาหนะของรัฐบาลกลาง ซึ่งเดิมที บารัก โอบามา เคยใช้ในช่วงการหาเสียงเลือกตั้งก่อนการเลือกตั้งประธานาธิบดี พ.ศ. 2555 รถบัสคันนี้ได้รับฉายาว่า "กราวด์ฟอร์ซวัน" หลังจากการเรียกร้องอย่างไม่เป็นทางการของ ไมค์ อัลเลน ซึ่งประกาศผลการเลือกตั้งในบล็อก Politico Playbook

รุ่น X3-45 VIP ได้รับการออกแบบและสร้างขึ้นเป็นโครงแปลงบนแชสซีรถบัสสามเพลาโดยบริษัทผู้เชี่ยวชาญ Prevost Car ซึ่งตั้งอยู่ในเกแบ็ก ประเทศแคนาดา และได้รับการติดตั้งโดย Hemphill Brothers Coach Company ในแนชวิลล์ รัฐเทนเนสซี เพื่อให้มีพื้นที่ภายใน  รวมถึงไฟกระพริบสีแดงและสีน้ำเงินแบบตำรวจที่ด้านหน้าและด้านหลัง จากนั้นจึงได้รับการติดตั้งเพิ่มเติมโดยตำรวจลับด้วยระบบสื่อสารที่ปลอดภัยและอุปกรณ์พิเศษอื่น ๆ รถบัสสองคันมีราคา 1.1 ล้านดอลลาร์ต่อคัน และเช่าจาก Hemphill Brothers ในสมัยรัฐบาลโอบามา ตามที่ตำรวจลับ ระบุ Prevost เป็นผู้ผลิตเพียงรายเดียวที่มียานพาหนะที่สามารถรองรับน้ำหนักของอุปกรณ์รักษาความปลอดภัยและการสื่อสารที่จำเป็นได้ วุฒิสมาชิก จอห์น แมคเคน วิพากษ์วิจารณ์โอบามาที่ใช้รถบัสที่มาจากแคนาดา แต่รถบัสทัวร์ที่แมคเคนใช้ระหว่างทัวร์ "Straight Talk" ในปี พ.ศ. 2551 ก็สร้างโดย Prevost เช่นกัน 

รถบัสเป็นส่วนหนึ่งของกองยานพาหนะของรัฐบาลกลางและทาสีดำล้วน แต่สามารถห่อด้วยวัสดุสำหรับการหาเสียงได้โดยออกค่าใช้จ่ายเอง ในเดือนกรกฎาคม พ.ศ. 2555 ตราประทับประธานาธิบดีอย่างเป็นทางการถูกติดไว้ที่ด้านข้างของรถบัสสำหรับการเดินทางผ่านโอไฮโอและเพนซิลเวเนีย รถบัสคันที่สองใช้โดย มิตต์ รอมนีย์ ผู้ได้รับการเสนอชื่อชิงตำแหน่งประธานาธิบดีจากพรรครีพับลิกัน ระหว่างการหาเสียงที่นำไปสู่การเลือกตั้งประธานาธิบดีปี พ.ศ. 2555 และนำไปใช้เป็นรถสำรองสำหรับบุคคลสำคัญที่มาเยือน

ในปี พ.ศ. 2563 ไมก์ เพนซ์ ถูกย้ายจาก กราวด์ฟอร์ซวัน ไปยังรถลิมูซีนหลังจากเกิดอุบัติเหตุเล็กน้อยขณะเดินทางในเพนซิลเวเนียตะวันตก รถบัสถูกหุ้มด้วยสีประจำแคมเปญหาเสียงของทรัมป์-เพนซ์ และไม่ได้รับความเสียหาย

รถบัสหุ้มฉนวนถูกนำมาใช้ในแคมเปญ Harris-Walz ในปี พ.ศ. 2567

## ดูเพิ่ม
* รถยนต์ประจำตำแหน่งประธานาธิบดีสหรัฐ
* แอร์ฟอร์ซวัน
* อาร์มีวัน
* เนวีวัน
* มารีนวัน 
* โคสต์การ์ดวัน 
* เอ็กเซ็กคิวทีฟวัน

## อ้างอิง

หมวดหมู่:รถบัสที่ออกแบบพิเศษ
หมวดหมู่:การขนส่งประธานาธิบดีสหรัฐ
หมวดหมู่:การขนส่งทางถนนของประมุขแห่งรัฐ
เทือกเขาฌูรา

thumb|ภูมิทัศน์บริเวณหุบเขาที่มีต้นไม้ทอดยาวไปจนถึงบริเวณขอบฟ้าที่เป็นภูเขา

**เทือกเขาฌูรา** (, , , ) เป็นเทือกเขากึ่งสูงซึ่งอยู่ห่างจากเทือกเขาแอลป์ตะวันตกทางทิศเหนือไม่มากนักและโดยส่วนใหญ่เป็นแนวปักปันเขตแดนแนวยาวของชายแดนฝรั่งเศส-สวิตเซอร์แลนด์ ในขณะที่ส่วนหลักของเทือกเขาฌูรา (, "ฌูราบริเวณชั้นหินคดโค้ง") ตั้งอยู่ในฝรั่งเศสและสวิตเซอร์แลนด์ เทือกเขาจูรายังทอดยาวไปทางทิศตะวันออกเฉียงเหนือผ่านสวิตเซอร์แลนด์ตอนเหนือและเยอรมนีโดยมีชื่อเรียกว่า ที่ราบสูงฌูรา (, "จูราบริเวณที่ไม่เป็นชั้นหินคดโค้ง") ซึ่งทอดผ่านแม่น้ำไรน์ตอนบน

หมวดหมู่:เทือกเขาในประเทศสวิตเซอร์แลนด์
โมโมะ ฮารุมิ

**โมโมะ ฮารุมิ** (, เกิด 7 มีนาคม 2006) เป็นนักพากย์หญิงชาวญี่ปุ่น สังกัดแรกคูนด็อก เกิดที่โตเกียว

เริ่มได้แสดงเป็นตัวละครหลักเป็นครั้งแรกในบท อุเมยาชิกิ ซากุราโกะ ในอนิเมะเรื่อง มนุษย์ต่างดาวมูมู ในปี 2025

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2549
หมวดหมู่:บุคคลจากมหานครโตเกียว
หมวดหมู่:นักพากย์หญิงชาวญี่ปุ่น
บางรักซอย 9/1

**บางรักซอย 9/1** เป็นซิตคอมไทยแนวครอบครัวที่เริ่มออกอากาศทางช่องวัน 31 เมื่อวันที่ 4 ตุลาคม พ.ศ. 2559 นำแสดงโดยศักดิ์สิทธิ์ แท่งทอง, พิยดา จุฑารัตนกุล, กฤษกร กนกธร, ชานน สันตินธรกุล, ภัชธร ธนวัฒน์และกรณิศ เล้าสุบินประเสริฐ

ละครเรื่องนี้เป็นภาคต่อของละครซิตคอมเรื่อง *[[บางรักซอย 9]]* โดยออกอากาศตอนสุดท้ายเมื่อวันที่ 27 พฤษภาคม พ.ศ. 2561

## นักแสดง
### ซีซั่น 1
#### นักแสดงหลัก
* ศักดิ์สิทธิ์ แท่งทอง รับบท ชัดเจน
* พิยดา จุฑารัตนกุล รับบท อรัญญา (แป้ง)
* กฤษกร กนกธร รับบท ชัดแจ้ง
* ชานน สันตินธรกุล รับบท เอิร์ท
* ภัชธร ธนวัฒน์ รับบท ไอซ์
* กรณิศ เล้าสุบินประเสริฐ รับบท แป้งหอม

#### นักแสดงสมทบ
* ตี๋ ดอกสะเดา รับบท พรเทพ (แมน)

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2559
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์โดยเดอะ วัน เอ็นเตอร์ไพรส์
หมวดหมู่:ละครโทรทัศน์แนวครอบครัวไทย
หมวดหมู่:ซิตคอมไทยในคริสต์ทศวรรษ 2010
ออโตจีพีที

**ออโตจีพีที** () เป็นตัวแทนซอฟต์แวร์อิสระโอเพนซอร์สที่ใช้แบบจำลองภาษาขนาดใหญ่ของโอเพนเอไอ เช่น จีพีที-4 เพื่อพยายามบรรลุเป้าหมายที่ผู้ใช้กำหนดในภาษาธรรมชาติ ออโตจีพีทีทำงานโดยอัตโนมัติโดยแบ่งเป้าหมายหลักออกเป็นงานย่อยที่เล็กกว่าและใช้เครื่องมือเช่นการเรียกดูเว็บและการจัดการไฟล์เพื่อทำให้งานเหล่านั้นเสร็จสมบูรณ์ ซึ่งต่างจากแชทบอทที่ต้องใช้คำสั่งผู้ใช้อย่างต่อเนื่อง

โครงการนี้เปิดตัวในเดือนมีนาคม ค.ศ. 2023 แล้วได้รับความนิยมอย่างรวดเร็วผ่านกิตฮับและสื่อสังคม โดยผู้ใช้สร้างตัวแทนสำหรับงานต่าง ๆ เช่น การพัฒนาซอฟต์แวร์ การวิจัยตลาด และการสร้างเนื้อหาผู้ใช้ การทดลองที่โดดเด่นอย่างหนึ่งคือ เคออสจีพีที (ChaosGPT) ที่ได้รับมอบหมายให้ทำลายมนุษยชาติ ทำให้กระแสหลักหันมาสนใจศักยภาพของเทคโนโลยีนี้ อย่างไรก็ตาม ออโตจีพีทีเป็นที่ทราบกันดีว่ามีข้อจำกัดสำคัญหลายประการ รวมถึงแนวโน้มที่จะติดอยู่ในวังวน ประสาทหลอนด้านข้อมูล และต้องรับภาระต้นทุนการดำเนินงานที่สูงเนื่องจากต้องพึ่งพาส่วนต่อประสานโปรแกรมประยุกต์แบบชำระเงิน

## ดูเพิ่ม

* แชตจีพีที
* ปัญญาประดิษฐ์ทั่วไป
* ประสาทหลอน (ปัญญาประดิษฐ์)

## อ้างอิง

## อ่านเพิ่ม
* 
* 

## แหล่งข้อมูลอื่น
* 

* Official repository at GitHub
คุณได้ไปต่อ

**คุณได้ไปต่อ** () เป็นละครโทรทัศน์ไทยแนวโรแมนติก BL นำแสดงโดยกาจบัณฑิต ใจดีและพงศภัทร์ กันคำดัดแปลงมาจากนวนิยายชื่อเดียวกันของนทกรออกอากาศทางช่อง 3 เอชดี ตั้งแต่วันที่ 19 กุมภาพันธ์ ถึง 8 เมษายน พ.ศ. 2567

## เนื้อเรื่อง
อชิแอบชอบจิมาตั้งแต่สมัยมัธยม ตอนนั้นจิกำลังจีบเพื่อนร่วมชั้นผู้หญิงอยู่ และจิก็คิดว่าอชิเป็นเพื่อนที่ดีเสมอมา คืนหนึ่ง อชิและจิอยู่ในห้องเดียวกัน พวกเขาก็พัฒนาความสัมพันธ์ที่ก้าวข้ามความเป็นเพื่อน จู่ ๆ จิก็เลิกกับอชิ และไม่อยากพูดถึงเรื่องที่เกิดขึ้นในคืนนั้นอีก อชิเสียใจมาก จึงตัดสินใจไปเรียนต่อต่างประเทศ สิบปีต่อมา ทั้งสองได้พบกันอีกครั้ง อชิกลายเป็นซูเปอร์สตาร์ ส่วนจิเป็นศัลยแพทย์กระดูกและข้อ

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์แนวรักไทย
หมวดหมู่:ละครชายรักชายไทย
หมวดหมู่:ละครโทรทัศน์ที่กำกับโดย ณธวรรศว์ ปิยานนท์พงศ์
อ๊าาา!!! รีล มอนสเตอร์ (วิดีโอเกม)

***อ๊าาา!!! รีล มอนสเตอร์*** () เป็นเกมแพลตฟอร์มแนวแอ็กชันผจญภัยที่พัฒนาโดยบริษัทเรียลไทม์แอสโซซิเอตส์และเผยแพร่โดยไวอาคอมนิวมีเดียใน ค.ศ. 1995 สำหรับเจเนซิสของเซกาและซูเปอร์นินเท็นโดเอนเตอร์เทนเมนต์ซิสเตม โดยอิงจากซีรีส์แอนิเมชันชื่อเดียวกันทางช่องนิคคาโลเดียน

## รูปแบบการเล่น

thumb|left|รูปแบบการเล่นแบบทั่วไปของอิคคิส, โอบลินา และครัม

ผู้เล่นจะเล่นเป็นอิคคิส, โอบลินา หรือครัม โดยจะออกสำรวจสถานที่ต่าง ๆ เพื่อรวบรวมไอเทมเฉพาะและทำให้คนบางคนตกใจตามที่กรอมเบิลสั่ง บรรดาตัวละครดังกล่าวเริ่มต้นในท่อระบายน้ำและเคลื่อนที่ไปตามด่านเหนือโลกมนุษย์ ผู้เล่นสามารถสลับไปมาระหว่างตัวละครแต่ละตัวได้ตามต้องการ และแต่ละตัวก็มีพลังพิเศษเฉพาะตัวที่มักใช้แก้ปริศนาหรือเอาชนะอุปสรรคได้ เช่น อิคคิสสามารถบินได้ชั่วระยะเวลาหนึ่ง, โอบลินาสามารถขึ้นไปถึงขอบที่สูงได้ และครัมสามารถสแกนพื้นที่นอกจอได้

นอกจากนี้ มอนสเตอร์ดังกล่าวยังสามารถทำการเคลื่อนไหวเป็นทีมได้ เช่น การซ้อนกันเพื่อไปถึงไอเทมที่ปกติจะอยู่นอกระยะที่ไปถึง อาวุธหลักของตัวละครเหล่านี้คือขยะ ซึ่งพวกเขาสามารถขว้างใส่ศัตรูได้ การรวบรวมถุงขยะและก้างปลาจะทำให้ได้รับกระสุนที่แข็งแกร่งขึ้นจำนวนจำกัด ส่วนขยะสามเท่า เป็นการขว้างขยะสามชิ้นในคราวเดียว และการรวบรวม "คู่มือมอนสเตอร์" ช่วยให้พวกเขาสามารถ "หลอก" ศัตรูบนหน้าจอได้ โดยทำให้พวกศัตรูตกใจวิ่งหนีเพื่อเอาชีวิตรอด หรือทำให้บอสมีพลังชีวิตลดลงตามจำนวนที่กำหนด เป้าหมายของเกมคือการผ่านทุกด่านและค้นหาสิ่งของทั้งหมดเพื่อผ่านการสอบ รวมถึงการเอาชนะบอสเป้าหมายที่ตอนท้ายของด่านสุดท้ายเหนือพื้นดิน โดยบอสตัวสุดท้ายในกรณีส่วนใหญ่คือศัตรูตัวฉกาจของเหล่ามอนสเตอร์ นั่นก็คือไซมอน นักล่ามอนสเตอร์

## โครงเรื่อง
เพื่อที่จะสำเร็จการศึกษาจากสถาบันมอนสเตอร์ เหล่ามอนสเตอร์ตัวน้อยทั้งสาม ได้แก่ อิคคิส, โอบลินา และครัม จะต้องผ่านการสอบมอนสเตอร์กลางภาคให้ได้ โดยการสอบนี้พวกเขาต้องทำให้คนจำนวนมากตกใจ ซึ่งกรอมเบิล อาจารย์ใหญ่ของพวกเขา ได้สั่งให้พวกเขาทำให้ผู้คนตกใจเพื่อที่จะผ่านการสอบ

## การตอบรับ

เมื่อวิจารณ์เวอร์ชันซูเปอร์เอ็นอีเอส ทอมมี ไกลด์ จากนิตยสาร*[[เกมโปร]]*ได้กล่าวถึงเกมนี้ว่า "เป็นเกมที่เล่นได้หลายแพลตฟอร์มทั่ว ๆ ไป" เขาตำหนิการออกแบบด่าน, การเลื่อนหน้าจอที่สะดุด, ฉากหลังที่ไม่สวย และการควบคุมที่แข็ง แต่กลับพบว่าดนตรีและเสียงคุณภาพสูงคือสิ่งเดียวที่เป็นด้านบวก

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2538
หมวดหมู่:อ๊าาา!!! รีล มอนสเตอร์
หมวดหมู่:วิดีโอเกมแอ็กชันผจญภัย
หมวดหมู่:วิดีโอเกมสยองขวัญ
หมวดหมู่:วิดีโอเกมแพลตฟอร์ม
หมวดหมู่:เกมสำหรับเซกา เมกาไดรฟ์
หมวดหมู่:วิดีโอเกมผู้เล่นเดี่ยว
หมวดหมู่:เกมสำหรับซูเปอร์แฟมิคอม
หมวดหมู่:วิดีโอเกมที่พัฒนาขึ้นในสหรัฐ
กลุ่มภาษากอล-โรมานซ์

**กลุ่มภาษากอล-โรมานซ์** () เป็นสาขาหนึ่งของกลุ่มภาษาโรมานซ์ ซึ่งในความหมายที่แคบที่สุดจะครอบคลุมถึงภาษาในกลุ่มล็องก์ดอยล์และภาษาอาร์เปอตัง อย่างไรก็ตาม คำจำกัดความอื่น ๆ นั้นกว้างกว่ามาก และครอบคลุมถึงภาษาอุตซิตาหรือภาษาในกลุ่มอุตซิตา-โรมานซ์ กอล-อิตาลิก หรือไรติอา-โรมานซ์

## การกระจายตัวทางภูมิศาสตร์
การกระจายตัวของภาษากอล-โรมานซ์นั้นแตกต่างกันอย่างมากขึ้นอยู่กับว่าภาษาใดอยู่ในกลุ่มนี้ ภาษาที่อยู่ในคำจำกัดความที่แคบที่สุด (ล็องก์ดอยล์และอาร์เปอตัง) ในอดีตเคยใช้พูดในครึ่งตอนเหนือของฝรั่งเศส รวมถึงบางส่วนของฟล็องดร์ แคว้นอาลซัส และบางส่วนของแคว้นลอแรน แคว้นวอลลูนของเบลเยียม หมู่เกาะแชเนิล บางส่วนของสวิตเซอร์แลนด์ และอิตาลีตอนเหนือ

ปัจจุบัน มีภาษาในกลุ่มกอล-โรมานซ์เพียงภาษาเดียว (ภาษาฝรั่งเศส) ที่มีอิทธิพลครอบคลุมพื้นที่ส่วนใหญ่ทางภูมิศาสตร์ รวมถึงพื้นที่ของฝรั่งเศสที่ไม่ได้ใช้ภาษากลุ่มโรมานซ์ และยังแพร่กระจายไปยังต่างประเทศอีกด้วย

ในความหมายที่กว้างที่สุด พื้นที่ดังกล่าวยังครอบคลุมถึงฝรั่งเศสตอนใต้ แคว้นกาตาลุญญา แคว้นบาเลนเซีย และหมู่เกาะแบลีแอริกทางตะวันออกของสเปน อันดอร์รา และพื้นที่ส่วนใหญ่ของอิตาลีตอนเหนือ เส้นแบ่งเขตทางประวัติศาสตร์ระหว่างกลุ่มภาษากอล-โรมานซ์ถิ่นเหนือและใต้ เรียกว่า เส้นฟอนวาร์ทบูร์ก (Von Wartburg line)

## อ้างอิง

หมวดหมู่:กลุ่มภาษาโรมานซ์
ธนนนท์ นิรามิษ

**ธนนนท์ ชาญวีรกูล** (เกิด 14 มกราคม พ.ศ. 2529)  เป็นนักธุรกิจและนักการเมืองชาวไทย เป็นคู่สมรสนายกรัฐมนตรีไทยคนที่ 32 (อนุทิน ชาญวีรกูล) ประธานคณะกรรมการคู่สมรสคณะรัฐมนตรี และที่ปรึกษากิตติมศักดิ์สมาคมแม่บ้านมหาดไทย

## ประวัติ
ธนนนท์ (ชื่อเดิม จิตรวดี, ณัฐมนต์ และสุภานัน ตามลำดับ) เกิดเมื่อวันที่ 14 มกราคม พ.ศ. 2529 ที่ตำบลบางริ้น อำเภอเมืองระนอง จังหวัดระนอง เป็นบุตรนายกิตติ นิรามิษ กับนางจินตนา นิรามิษ ในครอบครัวนักธุรกิจ โดยครอบครัวประกอบอาชีพจำหน่ายอะไหล่รถยนต์ มีพี่สาว 3 คน

สำเร็จการศึกษาระดับมัธยมศึกษาตอนปลาย จากโรงเรียนเตรียมอุดมศึกษา และระดับปริญญาตรี คณะศิลปศาสตร์ มหาวิทยาลัยธรรมศาสตร์ โดยระหว่างการศึกษาระดับมหาวิทยาลัยเธอเคยเป็นดรัมเมเยอร์ในงานฟุตบอลประเพณีจุฬาฯ–ธรรมศาสตร์ ต่อมาเธอสำเร็จการอบรมหลักสูตรการป้องกันราชอาณาจักรสำหรับผู้บริหารแห่งอนาคต (วปอ.บอ. หรือมินิ วปอ.) รุ่นที่ 1 ของวิทยาลัยป้องกันราชอาณาจักร โดยเป็นเพื่อนร่วมรุ่นกับแพทองธาร ชินวัตร อดีตนายกรัฐมนตรีไทยคนที่ 31 และชัยชนะ เดชเดโช อดีตรัฐมนตรีช่วยว่าการกระทรวงสาธารณสุข

อนุทิน ชาญวีรกูล รู้จักกับเธอโดยช่วงที่อนุทินปฏิบัติภารกิจในฐานะรัฐมนตรี ได้มีโอกาสเดินทางมายังจังหวัดระนองบ่อยครั้ง และได้รับการแนะนำจากคงกฤษ ฉัตรมาลีรัตน์ สส.ระนอง จนได้รู้จักและเริ่มคบหาดูใจ ทั้งสองจดทะเบียนสมรสเมื่อวันที่ 13 กุมภาพันธ์ พ.ศ. 2569

## การทำงาน

ธนนนท์ เป็นเจ้าของร้านกาแฟ JaJaa Coffee ตั้งอยู่ที่ตำบลบางริ้น อำเภอเมืองระนอง จังหวัดระนอง ต่อมาเธอได้เป็นที่รู้จักมากขึ้นหลังจากอนุทิน ชาญวีรกูล เปิดตัวอย่างเป็นทางการโดยร่วมพิธีถวายพระพรชัยมงคลพระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม พ.ศ. 2565 ที่ตึกสันติไมตรี ทำเนียบรัฐบาล หลังจากนั้นเธอได้เปิดร้านคาเฟ่และขนม "จาริสต้าร์" ในบริเวณที่ทำการพรรคภูมิใจไทย ถนนพหลโยธิน แขวงลาดยาว เขตจตุจักร กรุงเทพมหานคร 

## อ้างอิง

หมวดหมู่:บุคคลจากอำเภอเมืองระนอง
หมวดหมู่:บุคคลจากจังหวัดระนอง
หมวดหมู่:คู่สมรสของนายกรัฐมนตรีไทย
หมวดหมู่:พรรคภูมิใจไทย
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:สกุลชาญวีรกูล
หมวดหมู่:อนุทิน ชาญวีรกูล
สีเสียง

ในดนตรี **สีเสียง** () คือเสียงที่รับรู้ได้ของโน้ตดนตรี เสียง หรือโทนเสียง เป็นลักษณะเฉพาะที่ทำหน้าที่แยกเสียงตามแหล่งกำเนิดของเสียงนั้น ๆ เช่น เสียงนักร้องหมู่ เครื่องดนตรี นอกจากนี้ยังช่วยให้ผู้ฟังสามารถแยกเครื่องดนตรีในหมวดหมู่เดียวกันได้ (เช่น โอโบและแคลริเน็ต ทั้งคู่เป็นเครื่องเป่าลมไม้)

พูดง่าย ๆ คือ สีเสียงคือสิ่งที่ทำให้เครื่องดนตรีเฉพาะชิ้นหรือเสียงมนุษย์มีเสียงที่แตกต่างจากเครื่องดนตรีอื่น แม้ว่าเครื่องดนตรีเหล่านั้นจะเล่นหรือร้องโน้ตเดียวกันก็ตาม ยกตัวอย่างเช่น ความแตกต่างของเสียงระหว่างกีตาร์และเปียโนที่เล่นโน้ตเดียวกันในความดัง (volume) เดียวกัน เครื่องดนตรีทั้งสองสามารถให้เสียงที่สอดคล้องและสมดุลกันได้เมื่อเล่นโน้ตเดียวกันและเล่นที่ระดับแอมพลิจูดเดียวกัน เครื่องดนตรีแต่ละชิ้นก็ยังคงให้เสียงที่โดดเด่นด้วยสีเสียงที่เป็นเอกลักษณ์เฉพาะตัว นักดนตรีจะแยกเครื่องดนตรีโดยอาศัยสีเสียงที่หลากหลาย แม้กระทั่งเครื่องดนตรีที่เล่นโน้ตในระดับเสียงและความดังเดียวกัน

ลักษณะเฉพาะทางฟิสิกส์ที่เป็นตัวกำหนดสีเสียงประกอบด้วยสเปกตรัมความถี่และเอนเวโลป (envelope)

นักดนตรีสามารถเปลี่ยนสีเสียงได้โดยการปรับเทคนิคการร้องหรือการเล่นเครื่องดนตรีของตนเอง ตัวอย่างเช่น นักไวโอลินสามารถใช้วิธีการลากคันชักต่างกัน หรือเล่นบนส่วนต่าง ๆ ของสายไวโอลินได้ ตัวอย่างเช่น การเล่นแบบ sul tasto (ลากคันชักใกล้ฟิงเกอร์บอร์ด) จะให้โทนเสียงที่เบา ละมุน และโปร่ง การเล่นแบบ sul ponticello (ลากคันชักใกล้สะพานสาย) จะให้โทนเสียงที่แหลม รุนแรง และก้าวร้าว สำหรับกีตาร์ไฟฟ้าและเปียโนไฟฟ้า นักดนตรีสามารถเปลี่ยนสีเสียงได้ด้วยการใช้กลุ่มเอฟเฟกต์หรือกราฟิกอีควอไลเซอร์ (graphic equalizer) เพื่อปรับความถี่และคุณภาพของเสียงให้แตกต่างออกไป

## อ้างอิง

หมวดหมู่:เสียง
ความสั่นพ้องเด่น

ในสัทศาสตร์ **ความสั่นพ้องเด่น** () คือจุดสูงสุดในสเปกตรัมเสียงที่เกิดจากความถี่สั่นพ้องของช่องปากและลำคอของมนุษย์ ในสวนศาสตร์ ความสั่นพ้องเด่นมักถูกนิยามว่าเป็นจุดสูงสุดกว้าง ๆ หรือจุดยอดในสเปกตรัม สำหรับเสียงที่มีฮาร์มอนิก บางครั้งความถี่สั่นพ้องเด่น (formant frequency) จะถูกกำหนดโดยฮาร์มอนิกที่ถูกเพิ่มความแรงมากที่สุดจากการสั่นพ้อง ความแตกต่างระหว่างสองคำนิยามนี้ขึ้นอยู่กับว่ามองว่าความสั่นพ้องเด่นเป็นตัวบอกกลไกการผลิตเสียงหรือ เสียงที่ผลิตออกมาแล้ว ในทางปฏิบัติ ความถี่ของจุดยอดสเปกตรัมมักจะแตกต่างเล็กน้อยจากความถี่สั่นพ้องที่แท้จริง ยกเว้นกรณีที่ฮาร์มอนิกตรงกับความถี่สั่นพ้องพอดี หรือเสียงที่ส่วนมากไม่มีฮาร์มอนิก เช่น เสียงกระซิบ หรือเสียงวอคัลฟราย (vocal fry)

ในการพูด ความสั่นพ้องเด่นเป็นคุณลักษณะเฉพาะของการสั่นพ้องของช่องว่างในระบบเสียง โดยจะถูกกระตุ้นด้วยแหล่งเสียง เช่น เสียงพูดของคน และทำหน้าที่ปรับแต่งหรือกรองเสียงที่มาจากแหล่งนั้น ๆ ให้มีลักษณะเฉพาะ แต่ความสั่นพ้องเด่นเองไม่ใช่แหล่งกำเนิดเสียง

## อ้างอิง

หมวดหมู่:สวนศาสตร์
สเปกโทรแกรม

thumb|upright=1.35|สเปกโทรแกรมของคำพูด "nineteenth century" โดยความถี่จะแสดงสูงขึ้นไปทางด้านบนในแกนแนวตั้ง และเวลาจะแสดงในแกนแนวนอน
**สเปกโทรแกรม** () คือการแสดงข้อมูลสเปกตรัมความถี่ของสัญญาณใด ๆ ด้วยภาพเพื่อให้เห็นถึงการเปลี่ยนแปลงของสเปกตรัมดังกล่าวตามเวลาที่เปลี่ยนไป มีการใช้กันอย่างกว้างขวางในหลายสาขา เช่น ดนตรี ภาษาศาสตร์ โซนาร์ เรดาร์ การประมวลผลคำพูด วิทยาแผ่นดินไหว ปักษีวิทยา และอื่น ๆ สำหรับเสียงพูด สเปกโทรแกรมสามารถนำมาใช้เพื่อช่วยระบุคำพูดเป็นหน่วยเสียง และสำหรับสัตว์ สามารถนำมาใช้วิเคราะห์เสียงเรียกหรือเสียงสื่อสารของสัตว์แต่ละชนิดได้

สเปกโทรแกรมมักจะแสดงในรูปแบบแผนที่ความร้อน ซึ่งหมายถึงเป็นภาพที่แสดงถึงความเข้มของสัญญาณโดยใช้สีหรือความสว่างที่แตกต่างกัน โดยยิ่งสัญญาณมีความเข้มสูง สีหรือความสว่างก็จะยิ่งเด่นชัด และยิ่งสัญญาณมีความเข้มต่ำ สีหรือความสว่างก็จะมืดลงหรือจางลง

สเปกโทรแกรมสามารถสร้างขึ้นได้หลายวิธี ไม่ว่าจะสร้างโดยใช้สเปกโทรมิเตอร์แบบแสง วงจรกรองผ่านแถบ การแปลงฟูรีเย หรือการแปลงเวฟเล็ต ซึ่งสเปกโทรแกรมที่สร้างขึ้นโดยใช้การแปลงเวฟเล็ตนั้นมักเรียกว่า สแกลโลแกรม (scalogram)

## อ้างอิง

หมวดหมู่:การประมวลผลสัญญาณ
แผนที่ความร้อน

[thumb|upright=1.25|แผนที่ความร้อนที่สร้างขึ้นจากข้อมูล[ดีเอ็นเอไมโครอาร์เรย์ที่สะท้อนถึงค่าการแสดงออกของยีนในสภาวะต่าง ๆ]]

**แผนที่ความร้อน** () เป็นเทคนิคการนำเสนอภาพข้อมูลแบบสองมิติที่ใช้สีเพื่อแสดงขนาดหรือค่าของแต่ละจุดข้อมูลในชุดข้อมูลนั้น ๆ โดยการเปลี่ยนแปลงของสีสามารถเกิดขึ้นได้จากสีสันหรือความเข้มของสีเพื่อให้สามารถสังเกตได้ว่าปรากฏการณ์นั้นมีการกระจายหรือรวมตัวกันอย่างไรในพื้นที่นั้น ๆ

ในการประยุกต์ใช้ในงานบางอย่าง เช่น การวิเคราะห์อาชญากรรม หรือการติดตามการคลิกบนเว็บไซต์ สีไม่ได้ใช้เพื่อแสดงถึงค่าของแต่ละจุดข้อมูลโดยตรง แต่ใช้เพื่อแสดงถึงความหนาแน่นของจุดข้อมูลแทน

ถึงแม้คำว่า "แผนที่ความร้อน" จะเป็นคำใหม่ แต่การใช้เมทริกซ์แสดงความสว่างหรือความเข้มของสีเพื่อบ่งบอกค่าของข้อมูลมีมานานกว่าศตวรรษแล้ว

## อ้างอิง

หมวดหมู่:ชีวสารสนเทศศาสตร์
มหาราชวงศ์พุกาม

***มหาราชวงศ์พุกาม*** (; มีอีกชื่อว่า ***Pagan Yazawin Haung*** () เป็นบันทึกเหตุการณ์พม่าในคริสต์ศตวรรษที่ 16 ซึ่งครอบคลุมประวัติศาสตร์ราชวงศ์พุกาม สำเนาต้นฉบับใบลานของพงศาวดารเล่มเดียวถูกเก็บรักษาไว้ที่ศูนย์วิจัยประวัติศาสตร์มหาวิทยาลัยในย่างกุ้ง

## อ้างอิง

## บรรณานุกรม
* 
*
ตำบลสถาน (อำเภอเชียงของ)

**สถาน** เป็นตำบลในอำเภอเชียงของ จังหวัดเชียงราย โดยมีองค์กรปกครองส่วนท้องถิ่นภายในพื้นที่เป็นเทศบาลตำบลสถาน

## ที่ตั้งและอาณาเขต
ตำบลสถาน มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลเวียง
* **ทิศตะวันออก** ติดต่อตำบลศรีดอนชัย
* **ทิศใต้** ติดต่อกับตำบลศรีดอนชัย
* **ทิศตะวันตก** ติดต่อกับตำบลโชคชัย (อำเภอดอยหลวง) และตำบลบ้านแซว (อำเภอเชียงแสน)

## ประวัติ
ตำบลสถาน เป็นตำบลในอำเภอเชียงของ มีพื้นที่กว้างขวาง พ.ศ. 2523 นายศักดา อ้อพงษ์ ผู้ว่าราชการจังหวัดเชียงราย ได้ประกาศแยก 7 หมู่บ้านด้านทิศใต้ของเขตตำบลสถาน ได้แก่ หมู่ 4 บ้านหวาย, หมู่ 7 บ้านปากอิงใต้, หมู่ 8 บ้านลุง, หมู่ 9 บ้านทุ่งซาง, หมู่ 10 บ้านเขียะ, หมู่ 12 บ้านร่องห้า และหมู่ 13 บ้านศรีดอนชัย ออกไปตั้งเป็นตำบลศรีดอนชัย โดยอนุมัติจากนายจำรูญ ปิยัมปุตระ รองปลัดกระทรวงมหาดไทย

## การปกครองส่วนภูมิภาค

### การปกครองส่วนภูมิภาค
ตำบลสถานแบ่งพื้นที่การปกครองออกเป็น 16 หมู่บ้าน ได้แก่
* **หมู่ที่ 1** บ้านสถาน
* **หมู่ที่ 2** บ้านทุ่งงิ้ว
* **หมู่ที่ 3** บ้านน้ำม้า
* **หมู่ที่ 4** บ้านเชียงคาน
* **หมู่ที่ 5** บ้านแฟน
* **หมู่ที่ 6** บ้านทุ่งอ่าง
* **หมู่ที่ 7** บ้านใหม่ทุ่งหมด
* **หมู่ที่ 8** บ้านเต๋น
* **หมู่ที่ 9** บ้านศรีดอนมูล
* **หมู่ที่ 10** บ้านน้ำม้าใต้
* **หมู่ที่ 11** บ้านทุ่งงิ้วเหนือ
* **หมู่ที่ 12** บ้านสถานใต้
* **หมู่ที่ 13** บ้านน้ำม้าเหนือ
* **หมู่ที่ 14** บ้านเชียงคานใหม่
* **หมู่ที่ 15** บ้านทุ่งอ่างใหม่
* **หมู่ที่ 16** บ้านใหม่ธาตุทอง

## อ้างอิง

สถาน
สถาน
มหาราชวงศ์พุกาม ฉบับใหม่

***Yaza Wunthalini*** (; ) หรือทั่วไปรู้จักกันในชื่อ ***มหาราชวงศ์พุกาม ฉบับใหม่*** (; ) เป็นบันทึกเหตุการณ์พม่าในคริสต์ศตวรรษที่ 19 ที่ครอบคลุมประวัติศาสตร์ราชวงศ์พุกาม

## อ้างอิง

## บรรณานุกรม
*
ราชวงศ์เชียงใหม่

***ราชวงศ์เชียงใหม่*** (, ) เป็นบันทึกเหตุการณ์พม่าในคริสต์ศตวรรษที่ 18 ที่ครอบคลุมประวัติศาสตร์ล้านนาภายใต้การปกครองของพม่า (ค.ศ. 1558–1775) พงศาวดารแปลภาษาอังกฤษฉบับแรกตีพิมพ์ใน ค.ศ. 2003

## อ้างอิง

## บรรณานุกรม
* 

หมวดหมู่:บันทึกเหตุการณ์ไทใหญ่
หมวดหมู่:บันทึกเหตุการณ์ล้านนา
พายุทราย

**พายุทราย** () เป็นละครโทรทัศน์ไทยแนวโรแมนติกดราม่า ผลิตโดยเดอะ วัน เอ็นเตอร์ไพรส์และพอดีคำ เอ็นเตอร์เทนเมนท์  กำกับโดยธนาพล ผังดี นำแสดงโดยเอสเธอร์ สุปรีย์ลีลาและธนภัทร กาวิละ ออกอากาศทางช่องวัน 31 ทุกวันจันทร์และวันอังคาร ตั้งแต่วันที่ 26 เมษายน ถึง 8 มิถุนายน พ.ศ. 2564 ต่อจากละครเรื่องวันทองในเวียดนามออกอากาศผ่าน FPT Play

## เนื้อเรื่อง
ณเรศ (ธนภัทร กาวิละ) ทายาทคนรองของอาณาจักรสนามกอล์ฟภูณรา เดินทางกลับประเทศไทยแบบเร่งด่วน เนื่องจาก ณรินทร์ (ภูริ หิรัญพฤกษ์) พี่ชายต่างมารดาของเขาหายตัวไป เขาได้พบกับ ทราย (เอสเธอร์ สุปรีย์ลีลา) เลขาส่วนตัวของพี่ชาย ซึ่งเป็นรักแรกที่เขาไม่มีวันลืม และทั้งคู่ก็ออกเดินทางร่วมกันเพื่อสืบสวนคดีการหายตัวไปของพี่ชาย

## นักแสดง
### นักแสดง
* ธนภัทร กาวิละ รับบท  ณเรศ ภูศิลป์ (เรศ)
* เอสเธอร์ สุปรีย์ลีลา รับบท ทราย
* โชแปง นุชอินทรา รับบท  โกเมศ
* ณิชา ปิยะวัฒนานนท์ รับบท ลลิตา (ลิตา)
* สาวิตรี สามิภักดิ์ รับบท พิมทิวา (แม่ใหญ่)
* ณัฐนันท์ คุณวัฒน์ รับบท อิทธิ
* กชกร นิมากรณ์ รับบท ณิชา
* ลาภิสรา อินทรสูต รับบท  ลิซ่า
* จอย ชวนชื่น รับบท เพ็ญ
* ณพัทร์พล จรรยาศิริกุล รับบท เอกชัย (เอก)
* ภูบดินทร์ ภู่สุวรรณ รับบท กฤติภูมิ
* ครรชิต ชมภูศรี รับบท  วีรชาติ
* กิตติพงศ์ กมลรัตน์ รับบท จอมพล

### นักแสดงรับเชิญ
* ภูริ หิรัญพฤกษ์ รับบท  ณรินทร์
* ปรียาดา สิทธาไชย รับบท  อินทิรา (ไอซ์) 
* อธิวัฒน์ สนิทวงศ์ ณ อยุธยา  รับบท  ณรา  
* วัลวิภา โยคะกุล รับบท  โสภิตา

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์โดยเดอะ วัน เอ็นเตอร์ไพรส์
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์แนวระทึกขวัญไทย
หมวดหมู่:ละครโทรทัศน์ที่ถ่ายทำในประเทศไทย
หมวดหมู่:ละครโทรทัศน์ที่กำกับโดย ธนาพล ผังดี
นายกรัฐมนตรีที่ได้รับการคัดเลือก

**นายกรัฐมนตรีที่ได้รับการคัดเลือก** หรือ**นายกรัฐมนตรีที่รอการแต่งตั้ง** () คือ บุคคลที่คาดว่าจะได้ดำรงตำแหน่งนายกรัฐมนตรีต่อจากคนปัจจุบัน ซึ่งเป็นผลมาจากการชนะการเลือกตั้งทั่วไป, ชนะการเลือกตั้งหัวหน้าพรรคที่กำลังเป็นรัฐบาล หรือได้รับการแต่งตั้งจากประมุขของรัฐให้จัดตั้งรัฐบาลใหม่

ในบางครั้งมีการใช้คำว่า "prime minister–elect" (นายกรัฐมนตรีที่ได้รับการเลือกตั้ง) เป็นคำพ้องความหมาย แต่ในทางเทคนิคแล้วมักจะมีการใช้ในทางที่ไม่ถูกต้อง เพราะโดยปกติแล้วนายกรัฐมนตรีจะได้รับการแต่งตั้งโดยประมุขของรัฐนั้น ไม่ใช่มาจากการเลือกตั้งของประชาชนทั้งประเทศอย่างการเลือกตั้งประธานาธิบดี อย่างไรก็ตาม คำนี้ก็ยังคงถูกใช้อย่างแพร่หลายในสื่อมวลชน คำอื่น ๆ ที่มีการใช้เช่นกัน อย่าง "incoming prime minister" (นายกรัฐมนตรีจะมาเข้ารับตำแหน่ง) และ "prime minister–in-waiting" (นายกรัฐมนตรีรอเข้ารับตำแหน่ง) อย่างไรก็ตาม คำหลังนี้บางครั้งก็ถูกใช้ก่อนการเลือกตั้ง เพื่ออ้างถึงผู้นำพรรคที่มีคะแนนนำในแบบสำรวจ หรือมีโอกาสชนะการเลือกตั้งอย่างมีนัยสำคัญ หรือแม้แต่เป็นการทั่วไปในช่วงเวลาระหว่างการเลือกตั้ง เพื่อหมายถึงผู้นำพรรคฝ่ายค้านคนใดก็ตาม (โดยไม่คำนึงถึงโอกาสในการชนะการเลือกตั้งของพรรคการเมืองนั้น) หรือแม้กระทั่งผู้ที่คาดว่าจะเป็นคู่แข่งในการชิงตำแหน่งผู้นำในอนาคตภายในพรรคที่กำลังเป็นรัฐบาล ด้วยความหมายที่กว้างเช่นนี้ ทำให้นายกรัฐมนตรีที่ได้รับการคัดเลือกจำนวนมากไม่เคยได้รับการแต่งตั้งเป็นนายกรัฐมนตรีจริง ๆ เลย

ในบางประเทศ บทบาทนี้ถูกบัญญัติไว้ในกฎหมายอย่างชัดเจน แต่ในประเทศอื่น ๆ จะใช้ธรรมเนียมปฏิบัติจนกว่าผู้นำที่ได้รับเลือกจะเข้าพิธีสาบานตน คณะกรรมการการเลือกตั้งออสเตรเลีย (Australian Electoral Commission) ซึ่งเป็นหน่วยงานของรัฐที่มีหน้าที่จัดการการเลือกตั้งในออสเตรเลีย ระบุว่า "โดยปกติแล้ว นายกรัฐมนตรีที่ได้รับเลือกสามารถประกาศชัยชนะได้ตั้งแต่คืนวันเลือกตั้ง"

## อ้างอิง

หมวดหมู่:นายกรัฐมนตรี